Komission päätös N:o 2526/86/EHTY, tehty 31 päivänä heinäkuuta 1986, hiilen myynnin yhtenäistämisestä yhteismarkkinoilla tehdyn päätöksen 72/443/EHTY muuttamisesta



Virallinen lehti nro L 222 , 08/08/1986 s. 0008 - 0008

Suomenk. erityispainos Alue 12 Nide 2 s. 0082

Ruotsink. erityispainos Alue 12 Nide 2 s. 0082



KOMISSION PÄÄTÖS N:o 2526/86/EHTY, tehty 31 päivänä heinäkuuta 1986, hiilen myynnin yhtenäistämisestä yhteismarkkinoilla tehdyn päätöksen 72/443/EHTY muuttamisesta EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 60 artiklan 2 kohdan b alakohdan ja 47 artiklan, ottaa huomioon hiilen myynnin yhtenäistämisestä yhteismarkkinoilla 22 päivänä joulukuuta 1972 tehdyn komission päätöksen 72/443/EHTY (), on kuullut neuvoa-antavaa komiteaa, sekä katsoo, että päätös 72/443/EHTY rajoittaa häiriöiden välttämiseksi yhteismarkkinoilla hiiliteollisuuden yritysten oikeutta yhtenäistää tarjouksensa muun hinnoitteluperusteen mukaan laaditun hinnaston kanssa, joka antaa ostajalle edullisimmat ehdot toimituspaikassa, yhtenäistämisoikeus on rajoitettu sellaisten yritysten tai myyntijärjestöjen hinnastoihin, jotka myyvät yhteismarkkinoilla vuosittain yli miljoona tonnia kivihiiltä tai itse tuottamastaan kivihiilestä ja ruskohiilestä saatuja tuotteita, lisäksi rajoitus koskee polttoainemääriä, joita nämä yritykset saavat yhtenäistämisen perusteella toimittaa yhteismarkkinoille, tämä rajoitus koskee eri myyntialueita, joiden kesken yhteismarkkinat on tämän yhtenäistämissääntelyn soveltamiseksi jaettu, päätöksen 72/443/EHTY voimaantulopäivän 1 päivä tammikuuta 1973 jälkeen hiilen yhteismarkkinoilla on tapahtunut muutoksia, joihin päätös on mukautettava, erityisesti on otettava huomioon uudet ja toimintansa lopettaneet yritykset, jotka voivat toimia yhtenäistämisen vertailukohtana, sekä Kreikan, Espanjan ja Portugalin liittyminen yhteismarkkinoihin, joka on tuonut muutoksen myyntialueisiin; lisäksi on sopivaa korjata eräs puutos 22 joulukuuta 1972 laaditusta tekstistä lisäämällä Länsi-Berliini yhdeksi Länsi-Saksan myyntialueeksi, ON TEHNYT TÄMÄN PÄÄTÖKSEN: 1 artikla Muutetaan päätös 72/443/EHTY seuraavasti: 1) poistetaan 2 artiklasta seuraavat yritykset: " P Comptoir belge des charbons, Bruxelles, P Maatschappij Laura & Vereeniging, Eygelshoven, P Maatschappij Oranje-Nassau, Heerlen, P Verkoopkantoor der Staatsmijnen, Den Haag"; 2) täydennetään 2 artiklan yritysluetteloa seuraavasti: " P N.V. Kempense Steenkolenmijnen, Houthalen-Helchteren, P Hulleras del Norte SA (Hunosa), Oviedo, P Empresa Nacional Carbonifera del Sur (Encasur), Cordoba, P Minero Siderúrgica de Ponferrada SA, Madrid, P Hullera Vasco Leonesa SA, Madrid"; 3) muutetaan 3 artiklan 1 kohta seuraavasti: " P lisätään b alakohdan ensimmäiseen luetelmakohtaan in fine käsite "LänsiBerliini", P lisätään h alakohdan jälkeen seuraavat kohdat: P "i) Kreikka", P "j) Espanja" ja P "k) Portugali". 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivään heinäkuuta 1986 alkaen. Tämä päätös on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. () Tehty Brysselissä 31 päivänä heinäkuuta 1986. Komission puolesta Peter SUTHERLAND Komission jäsen () EYVL N:o L 297, 30.12.1972, s. 45